આ ઘર શેક્સપિયરના અવસાન પછી બીજા માલિકો પાસે ગયું હતું. તે ઇ.સ. ૧૮૪૭માં રાષ્ટ્રીય સ્મારક તરીકે મેળવવામાં આવ્યું. તે પહેલાં પબ – બની હતી. જેનું નામ હતું ‘સ્વાન એન્ડ મેઈડન હેડ.' ૧૮૪૭માં એનું લિલામ થયું ત્યારે એવી જાહેરખબર છપાઈ હતી - ‘ધ મોસ્ટ ઑનર્ડ મોન્યુમેન્ટ ઑફ ધ ગ્રેટેસ્ટ જીનિયસ ધેટ એવર લિવ્ડ’. આ પ્રજાની ઇતિહાસચેતના એવી છે કે આ બધું જ સચવાયું છે. જે ગ્રામર સ્કૂલમાં શેક્સપિયર ભણ્યો હશે, તે નિશાળનું સોળમી સદીનું એક ડેસ્ક પણ લાવીને અહીં મૂકવામાં આવ્યું છે!